# Assumptes Interns

Assumptes Interns va ser un programa diari d'entreteniment en clau d'humor que seguia el format de late night show, amb entrevistes i actuacions d'humoristes. Presentat per Pere Aznar, és una coproducció de Sunrise i El Terrat per a la Corporació Valenciana de Mitjans de Comunicació, À Punt. El primer programa s'estrenà el 10 de juny del 2018 com a part de la programació inicial d'À Punt, i va emetre's en tres temporades.

## Temporada 1 (docusèrie)

La primera temporada va consistir en una docusèrie de 21 capítols de 50 minuts de duració cadascun, emesa cada dimecres a partir de les 21:25. En cada programa s'oferia una mirada valenciana sobre un tema relacionat amb aspectes domèstics, socials i culturals de la vida quotidiana, representatiu de cada zona de la Comunitat a través de diferents personatges coneguts i anònims.

### Col·laboradors

* Soledad Giménez (cantant)
* Álex Gadea (actor)
* Jandro (humorista)
* Yunke (mag)
* Núria Roca (presentadora de televisió i locutora de ràdio)
* Màxim Huerta (periodista i exministre de Cultura i Esport)
* Isabel-Clara Simó (escriptora)
* Carolina Ferre (presentadora de televisió)
* Rebeca Valls (actriu)

## Temporada 1 ('talk show')

El 5 de novembre de 2018, s'estrenà la versió diària del programa, canviant el format i convertint-se, així, en un programa vinculat a l'actualitat, sense perdre la clau d'humor i amb convidats diaris. Pel plató va passar gent coneguda a escala estatal i comarcal com Enrique Arce, Eugeni Alemany, Aitana Sánchez Gijón o Silvia Abril.

### Col·laboradors

* Maria Juan
* Chus Lacort i Gemma Juan com 'Les Trinis'
* Carol Tomás

## Temporada 2 i 3

Estrenada el 9 de setembre de 2019 amb Andreu Buenafuente com a convidat especial, el format passa al prime time de la cadena, emetent-se de dilluns a dijous a les 22:00 h. Aquesta nova temporada comptà amb Maria Juan com a copresentadora.
Finalment, s'anuncià la cancel·lació sense avís previ i va emetre l'últim programa el 28 de novembre de 2019 a causa de les dolentes xifres d'audiència.

## Temporada 4

El març de 2020 va tornar a la graella d'À Punt amb format setmanal i amb reportatges de temes d'actualitat també en format d'humor. Pere Aznar segueix com a presentador i amb un equip de reporteres i reporters format per José Molins, Maria Fuster, Raúl Antón i Maria Zamora, a més d'una reportera convidada que anava canviant setmanalment que en el primer programa va ser l'històric Paco Nadal. Aquesta última temporada només va durar pocs mesos i no va reprendre l'activitat en la nova temporada de la cadena que s'iniciava el setembre d'aquell any.

## Referències

* ↑ «La televisió d'À Punt dona a conéixer la programació del primer dia d'emissions». À Punt Mèdia, 07-06-2018 [Consulta: 7 juny 2018].
* ↑ «Assumptes interns». À Punt. [Consulta: 2 novembre 2023].
* ↑ «Assumptes interns» (en castellà). [Consulta: 10 juny 2024].
* 1 2 3 4 5 6 7 8 «Aquestes són algunes de les cares conegudes que participaran en el nostre programa.». Twitter, 04-06-2018 [Consulta: 12 juny 2018].
* ↑ «19.11.2019 | Assumptes interns», 19-11-2019. [Consulta: 10 juny 2024].
* ↑ admin. «Segunda temporada de Assumptes Interns» (en castellà), 03-09-2019. [Consulta: 10 juny 2024].
* ↑ Merenciano, Carlos. «À Punt cancela 'Assumptes Interns' debido a sus bajos datos de audiencia» (en castellà), 02-12-2019. [Consulta: 10 juny 2024].
* ↑ Press, Europa. «'Assumptes Interns' regresa a À Punt con nuevo formato», 27-02-2020. [Consulta: 10 juny 2024].
* ↑ «‘Assumptes Interns' vuelve a À Punt con un nuevo formato y muchas novedades» (en castellà), 03-03-2020. [Consulta: 10 juny 2024].
* ↑ redacción. «A Punt prescinde del programa 'Assumptes interns'» (en castellà), 31-07-2020. [Consulta: 10 juny 2024].